

**ŠILALĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO RENGTI IR TEIKTI PARAIŠKĄ**

2017 m. rugpjūčio 24 d. Nr. T1-202

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 ir 30 punktais, Šilalės rajono savivaldybės taryba n u s p r e n d ž i a :

1. Leisti Šilalės rajono savivaldybės administracijai rengti ir teikti paraišką „Viešųjų vandentvarkos sistemų atnaujinimas ir plėtra Vižainių ir Šilalės savivaldybėse“ paramai gauti pagal Interreg V-A Lietuva – Lenkija bendradarbiavimo programą kartu su partneriu Lenkijos Respublikos  Palenkės vaivadijos Suvalkų  apskrities  Vižainių valsčiumi.
2. Skirti iš Šilalės rajono savivaldybės biudžeto iki 750 Eur lėšų, reikalingų apmokėti už paraiškos rengimo konsultacines paslaugas.
3. Įsipareigoti, projektui gavus finansavimą iš Programos fondų, skirti lėšas pareiškėjo įnašui, tinkamoms lėšoms ne mažiau kaip 15 proc. bei tinkamų finansuoti išlaidų daliai, kurios nepadengia projektui skiriamos finansavimo lėšos, ir netinkamoms (jei tokių bus) lėšoms finansuoti.
4. Skirti Šilalės rajono savivaldybės administracijos direktorių atsakingu už projekto veiklų įgyvendinimą.
5. Pavesti Šilalės rajono savivaldybės administracijai vykdyti visas projekto „Viešųjų vandentvarkos sistemų atnaujinimas ir plėtra Vižainių ir Šilalės savivaldybėse“ užsakovo funkcijas ir įgalioti direktorių pasirašyti visus su paraiškos rengimu, teikimu, ir projekto įgyvendinimu susijusius dokumentus.

6. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje [www.silale.lt](http://www.silale.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas